พ่อยก
โดย...ทีมข่าวการเงินโพสต์ทูเดย์
19 ส.ค. 2558

โดย...ทีมข่าวการเงินโพสต์ทูเดย์
เนื่องในโอกาสครบรอบ 100 ปี ชาตกาล ศ.ดร.ป๋วย อึ๊งภากรณ์ แบงก์ชาติจัดนิทรรศการและปาฐกถาพิเศษ โดย ดร.ประสาร ไตรรัตน์วรกุล ผู้ว่าการ ธปท.คนปัจจุบัน ไฮไลต์ในงานนี้ไม่ได้อยู่ที่ปาฐกถาผู้ว่าฯ แต่เป็นแขกที่มาร่วมฟังผู้ว่าฯ ต่างหาก
งานนี้รวมตัวอดีตผู้ว่าการ ธปท. มี ดร.เสนาะ อูนากูล นุกูล ประจวบเหมาะ วิจิตร สุพินิจ แถมมีผู้ว่าการ ธปท.คนใหม่ วิรไท สันติประภพ มาร่วมด้วย
นอกจากนั้น มีระดับกรรมการผู้จัดการแบงก์มากันเกือบครบ ขาดไม่ได้คือพ่อยกคนเก่ง บัณฑูร ล่ำซำ ประธานกรรมการ ธนาคารกสิกรไทย ที่เปิดใจกลางงานว่า ได้ทำงานร่วมกับ ดร.ประสาร มา 6 ปี วันหนึ่งประสารก็เดินมากระซิบว่าจะลาออกเพื่อไปเป็นผู้ว่าการแบงก์ชาติ ก็ได้แต่เตือนว่าหากเกิดวิกฤตการเงินขึ้นมาจะไม่มีใครช่วย เพราะรายได้ของผู้ว่าน้อยกว่านายแบงก์เอกชนครึ่งนึง ทั้งที่ลูกยังเรียนหนังสืออยู่
คุณปั้นบอกว่าประสารเสียสละมาก ที่มาทำงานส่วนรวม แต่ก็อดห่วงไม่ได้ เลยต้องมาจัดนั่นจัดนี่ให้จนผ่านทุกอย่างมาได้